
ANALIZE STANJA
 SUSTAVA CIVILNE ZAŠTITE
GRADA OSIJEKA U 2024. 

Obrazloženje

Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 18/18, 31/20, 20/21 i 114/22) (u daljnjem tekstu: Zakon) predstavničko tijelo, na prijedlog izvršnog tijela jedinice lokalne i područne (regionalne) razmatra i usvaja godišnju analizu stanja sustava civilne zaštite.
Sukladno članku 1. stavku 7. i članku 3. stavku 1. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21)(u daljnjem tekstu: Pravilnik) jedan od planskih dokumenata je godišnja analiza stanja sustava civilne zaštite, odnosno godišnja analiza stanja sustava civilne zaštite izrađuje se na temelju procjene rizika od velikih nesreća jedinica lokalne i područne (regionalne) samouprave.

Gradsko vijeće Grada Osijeka donijelo je Procjenu rizika od velikih nesreća za područje Grada Osijeka (Službeni glasnik Grada Osijeka br.10/18.).

Temeljem članka 54. Pravilnika svi nositelji izrade planskih dokumenata u civilnoj zaštiti dužni su u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.
Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) i članka 19. točke 24. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20,  3/20, 4/21, 5/21-pročišćeni tekst i 8/24) Gradsko vijeće Grada Osijeka na ____ sjednici održanoj __________ 2025. donijelo je 

Analizu stanja sustava civilne zaštite 

Grada Osijeka u 2024. 

UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama te otklanjanja posljedica terorizma i ratnih razaranja.

Analiza stanja sustava civilne zaštite izrađuje se na temelju Procjene rizika od velikih nesreća za područje Grada Osijeka (Službeni glasnik Grada Osijeka br. 10/18).

Analizom stanja sustava civilne zaštite prati se napredak implementacije ciljeva iz Smjernica za organizaciju i razvoj sustava civilne zaštite Grada Osijeka za period od 2023.-2026. (Službeni glasnik Grada Osijeka br. 3/23).

1. PLANSKI DOKUMENTI 


1.1.Procjena rizika od velikih nesreća i plan djelovanja civilne zaštite

Procjena rizika od velikih nesreća

Gradsko vijeće Grada Osijeka donijelo je Procjenu rizika od velikih nesreća za područje grada Osijeka (u daljnjem tekstu: Procjena rizika) (Službeni glasnik Grada Osijeka br. 10/18).

Procjena rizika izrađena je u svrhu smanjenja rizika i posljedica velikih nesreća, odnosno prepoznavanja i učinkovitijeg upravljanja rizicima na temelju Smjernicama za izradu rizika od velikih nesreća za područje Osječko-baranjske županije („Županijski glasnik“ br. 4/17).

Procjena rizika označava metodologiju kojom se utvrdila priroda i stupanj rizika, prilikom čega se analizirala potencijalna prijetnja i procjena postojećeg stanje ranjivosti koji zajedno mogu ugroziti stanovništvo, materijalna i kulturna dobra, biljni i životinjski svijet i slično.

Procesi i metodologije procjenjivanja i analiziranja rizika stalno se razvijaju, stoga  Procjena rizika predstavlja stanje s danom usvajanja tog dokumenta za naredne tri godine.

Procjenu rizika potrebno je revidirati ili izraditi novu sukladno važećim propisima, odnosno po donošenju kriterija za izradu smjernica i smjernica za izradu Procjene rizika.

Plan djelovanja civilne zaštite

Gradonačelnik je donio Plan djelovanja civilne zaštite za područje grada Osijeka (Službeni glasnik Grada Osijeka br. 3/19).

Plan djelovanja civilne zaštite potrebno je revidirati ili izraditi novu po donošenju Procjene rizika.

1.2. Drugi akti od značaja za sustav civilne zaštite

Na prijedlog Gradonačelnika, Gradsko vijeće Grada Osijeka donijelo je:

Zaključak povodom razmatranja Izvješća o izvršenju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2023. (Službeni glasnik Grada Osijeka br. 4/24).
Gradonačelnik je donio:

· Rješenje o sklapanju Ugovora o financiranju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2023.  (Službeni glasnik Grada Osijeka br. 3/24).
· Izvedbeni program zimske službe na održavanju nerazvrstanih cesta na području grada Osijeka u zimskom razdoblju 2024./2025. (KLASA: 340-03/24-01/11, URBROJ: 2158-1-02-24-9 od 4. studenog 2024.) 
· Operativni plan radova na održavanju pješačkih površina, biciklističkih staza, tramvajske pruge i perona javnog gradskog prijevoza na području grada Osijeka u zimskom razdoblju 2024./2025. (KLASA: 340-03/24-01/10, URBROJ: 2158-1-02-24-10 od 4. studenog 2025.)  
2. OPERATIVNE SNAGE SUSTAVA CIVILNE ZAŠTITE
2.1. Stožer civilne zaštite Grada Osijeka
Stožer civilne zaštite Grada Osijeka osnovan je Odlukom o osnivanju Stožera civilne zaštite Grada Osijeka (Službeni glasnik Grada Osijeka br. 12/16) i imenovan Rješenjem o
imenovanju načelnika, zamjenika načelnika i članova Stožera civilne zaštite Grada Osijeka

(Službeni glasnik Grada Osijeka br. 14A /21, 19A/21, 20/21-ispravak, 3/22, 5/23 i 10/23).

Članovi Stožera civilne zaštite Grada Osijeka završili su program osposobljavanja za članove stožera civilne zaštite po programu Ravnateljstva civilne zaštite.


2.2. Operativne snage vatrogastva 
Vatrogastvo kao temeljna žurna služba organizirano je kao mreža vatrogasnih postrojbi operativno uvezanih preko službe za vatrogastvo, Ravnateljstva civilne zaštite i glavnim vatrogasnim zapovjednikom.

Javna vatrogasna postrojba Grada Osijeka (u daljnjem tekstu: JVP Grada Osijeka)  je temeljna institucija u sustavu civilne zaštite na području grada Osijeka, uz djelovanje dobrovoljnih vatrogasnih društava, odnosno Vatrogasne zajednice Grada Osijeka.

JVP Grada Osijeka na kraju svake tekuće godine donosi Izvješće o radu JVP Grada Osijeka.

Vatrogasne postrojbe su sve zadaće koje su pred njih postavljene efikasno i profesionalno obavile. 
Članice Vatrogasne zajednice Grada Osijek su:

· DVD Osijek Donji grad
· DVD Osijek Gornji grad
· DVD Retfala Osijek

· DVD Sarvaš

· DVD Osijek-Tenja

· JVP Grada Osijeka

· DVD HEP-Osijek

· DVD Vodovod-Osijek
JVP Grada Osijeka u razdoblju od 01.01.2024. – 15.10.2024. imala je ukupno 410 intervencija s operativnim djelovanjem .Ukupan broj operativnih vatrogasaca u Postrojbi je 87. Od ukupnog broja intervencija, požarnih je bilo 205,tehničkih intervencija 180 i ostalih intervencija 25.
Od ukupnih požarnih intervencija 205:
      1.   Požari na objektima – 121 intervencija

      2.   Požari otvorenog prostora -62 intervencije

3. Požari u prometu – 20 intervencija

4. Požari dimovodnih kanala – 2 intervencije
Tehničkih intervencija ukupno je bilo 180:
      1. Tehničke intervencije na otvorenom prostoru – 36 intervencija

      2. Tehničke intervencije na objektima – 123 intervencije

      3. Tehničke intervencije u prometu – 21 intervencija
Osim intervencija JVP Grada Osijeka sudjelovala je:
1. Javne i pokazne vježbe – 47 

2. Dežurstva na sportskim i kulturnim događanjima u organizaciji Grada Osijeka – 11

3. Edukacija Osnovnih škola i Dječjih vrtića – 11

4. Dežurstva na koncertima – 20

5. Dežurstva na sportskim događanjima – 21

6. Dežurstva na događajima u Gradu Osijeku  - 17

7. Usluga prema pravnim osobama i subjektima – 56

7. Dislokacija na priobalje – 6 vatrogasaca u 6 smjena

8. Izvanredna dislokacija na priobalje(Tučepi), 25 vatrogasaca
Ukupan broj aktivnosti do 15.10.2024 u kojima je sudjelovala Postrojba – 180 događaja.

JVP Grada Osijeka  na požaru skladišta Lagermax sudjelovala je od dojave o izbijanju požara 15.09.2024.godine u 03.06 h do njegovog potpunog gašenja 17.09.2024. godine u 07.02 h sa 102 vatrogasca i 33 vozila. Na intervenciji utrošeno 170 kubičnih metara vode i 600 litara pjenila. Trošak intervencije iznosio je 20 165.18 eura.

Na intervenciji sudjelovala i Dobrovoljna vatrogasna društva sa područja Vatrogasne zajednice Grada Osijeka.
DVD Donji Grad – 15.09.2024. -  2 vozila i 10 vatrogasaca

DVD Gornji Grad – 15.09.2024. – 3 vozila i 11 vatrogasaca

DVD Retfala  - 15.09.2024. – 2 vozila i 8 vatrogasaca

DVD Osijek Tenja – 15.09.2024. – 2 vozila i 9 vatrogasaca

DVD Sarvaš – 15.09.2024. – 2 vozila i 9 vatrogasaca

JVP Grada Osijeka na požaru u Dravi International sudjelovala je od  dojave  o izbijanju požara 07.08.2024.godine u 15.12 h do njegovog potpunog gašenja 08.08.2024 u 10.35 h sa 31 vatrogascem i 10 vozila. Na intervenciji utrošeno 50 kubičnih metara vode i 2500 litara pjenila. Trošak intervencije iznosio je 17.299.45 eura.

 Na intervenciji sudjelovala i Dobrovoljna vatrogasna društva sa područja Vatrogasne zajednice Grada Osijeka:
DVD Donji Grad – 07.08.2024. – 2 vozila i 10 vatrogasaca

DVD Gornji Grad – 07.08.2024. – 2 vozila i 7 vatrogasaca

DVD Retfala – 07.08.2024. – 2 vozila i 9 vatrogasaca

DVD Sarvaš – 07.08.2024. – 2 vozila i 7 vatrogasaca

2.3. Operativne snage Hrvatskog crvenog križa

ZBRINJAVANJE RASELJENIH OSOBA IZ UKRAJINE

Za prihvat raseljenih osoba GDCK Osijek tijekom 2024. godine angažirano je kroz sljedeće aktivnosti: 

· SLUŽBA TRAŽENJA – Aktivnosti Službe traženja i spajanja razdvojenih članova obitelji

· PSIHOSOCIJALNA PODRŠKA – Provedba aktivnosti Psihosocijalne podrške i integracije

· HUMANITARNA INTERVENCIJA – Prikupljanje, priprema i distribucija humanitarne pomoći raseljenim osobama iz Ukrajine

	PREGLED AKTIVNOSTI GDCK OSIJEK U RADU S RASELJENIM OSOBAMA IZ UKRAJINE

Izvještajno razdoblje: 1.1.2024. – 30.09.2024.

	Broj pruženih usluga Psihosocijalne podrške
	1.250

	Broj pruženih usluga Službe traženja
	34

	Ukupan broj angažiranih volontera na provedbi aktivnosti
	84

	Financijska vrijednost podijeljene materijalne humanitarne pomoći 
	11.804,02 EUR

	Ukupna financijska vrijednost provedenih aktivnosti integracije
	12.091,55 EUR

	UKUPNA VRIJEDNOST PROVEDENIH AKTIVNOSTI: 
	23.895,57 EUR

	UKUPNO POMOGNUTIH OSOBA (mjesečni prosjek):
	140


POŽAR U TVORNICI „DRAVA INTERNATIONAL“, BRIJEST, kolovoz 2024.

Požar u tvrtki Drava International Osijek, Brijest

Datum: 7. kolovoza 2024. godine

Logistička potpora vatrogasnim snagama u sanaciji požara

Nabava i dostava vode: 1 paleta – 756 L vode (1512 bočica od 0,5 l)

Broj uključenih pripadnika GDCK Osijek: 2 djelatnika

Troškovi: 616,14 EUR – iz vlastitih sredstava GDCK Osijek

DJELOVANJE U POPLAVAMA, rujan 2024.

· Tim za psihosocijalnu podršku – obilazak terena u Aljmašu – 2 intervencije (24. i 26. rujna 2024. godine)

· Specijalistički interventni tim za djelovanje u poplavama stavljen je u pripravnost,  izvršena je priprema potrebne opreme i vozila te je dana 24. rujna 2024. godine izvršen obilazak terena na području Batine bez potrebnih intervencija

· Izdavanje isušivača vlage stanovništvu poplavljenih područja

ZAŠTITA I OČUVANJE ZDRAVLJA GRAĐANA 

PUČKA KUHINJA 

· Priprema i dostava toplih obroka za socijalno ugroženo stanovništvo na području djelovanja GDCK Osijek

· Broj obroka: 56.085; Broj korisnika: prosječno 280

· Pripreme za krizne situacije: 60 obroka

PROGRAM TU SMO ZA VAS 

· Obilazak starijih korisnika, dostava lijekova, namirnica, prijevoz korisnika kod liječnika

· Broj intervencija: 618
· Broj korisnika: 111

PRIPREMA ZA DJELOVANJE U KATASTROFAMA I KRIZNIM SITUACIJAMA

	PRIPREME ZA DJELOVANJE U KATASTROFAMA 
	BROJ EDUKACIJA
	BROJ OSOBA 

	Edukacija volontera 
	2
	24

	Edukacija djelatnika
	2
	3

	Edukacija građana 
	13
	291


	PRIPREME ZA DJELOVANJE U KATASTROFAMA - VJEŽBE
	MJESTO I DATUM

	Vježba civilne zaštite „Šodolovci 2024.“
	Šodolovci, 13.04.2024.

	Vježba civilne zaštite „Ernestinovo 2024.“
	Ernestinovo, 10.05.2024.

	Vježba Slavonija 2024 – 1 
	Nard, 18.05.2024.

	Vježba civilne zaštite Oš Frane Krežme, Osijek
	Osijek, 24.05.2024.

	Pokazna vježba operativnih snaga sustava civilne zaštite Osječko-baranjske županije - "Našice 2024"
	Našice, 28.05.2024.


RESURSI S KOJIMA SE TRENUTNO RASPOLAŽE

· posebno obučeni volonteri za procjenu situacije i pročišćavanje vode i  ITT komunikaciju – 2

· posebno obučeni volonteri za spašavanje u poplavama – 7

· Djelatnici i volonteri za pružanje pomoći u poplavljenim područjima - 6

· posebno obučeni djelatnici i volonteri za psihosocijalnu pomoć – 5

· posebno obučeni djelatnici za program Službe traženja - 2

· odore za članove Interventnog tima

· posebno dizajnirana odjela za spašavanje u poplavama i iz rijeka – 6 kom

· vježbenički AVD (automatski vanjski defibrilator) – 1 kom

U slučaju nesreće većih razmjera mogućnost smještajnih kapaciteta u Centru za edukaciju u   Orahovici.

- šator do 30 m2 – 1 kom.

- vozila: 

· 3 osobna vozila Dacia Logan

· 1 teretno vozilo Dacia Dokker

· 2 osobna vozilo Dacia Sandero

· 1 osobno vozilo Dacia Duster

· 1 teretno kombi vozilo Citroen Jumper

· 1 teretno vozilo Renault Furgon Express

· čamac za spašavanje i traganje Whaly

2.4. Operativne snage Hrvatske gorske službe spašavanja

 Temeljem Programa javnih potreba za obavljanje djelatnosti Hrvatske gorske službe spašavanja, Stanica Osijek za 2024. (Službeni glasnik Grada Osijeka br. 18/23) utvrđene su  javne potrebe Hrvatske gorske službe spašavanja, Stanica Osijek za 2024.
Hrvatska gorska služba spašavanja, Stanica Osijek podnosi u 2025. podnosi izvješće o ispunjavanju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2024.
2.5. Udruge

Odlukom o osnivanju operativnih snaga sustava civilne zaštite Grada Osijeka (Službeni glasnik Grada Osijeka br. 12/16) određene su udruge kao dio operativnih snaga.

Udruge u 2024. nisu bile angažirane.

2.6. Postrojbe i povjerenici i zamjenici povjerenika civilne zaštite

2.6.1. Postrojbe civilne zaštite

Sukladno članku 33. stavku 1. Zakona, za sudjelovanje u mjerama i aktivnostima u sustavu civilne zaštite postrojbe civilne zaštite osnivaju se temeljem Procjene rizika kao i imenovanje povjerenika civilne zaštite.

Procjenom rizika, procjenjujući osnovne prioritetne rizike i dopunski prioritetni rizik kao tolerirani i prihvatljivi rizik zaključeno je da nema potrebe osnivanja postrojbi civilne zaštite u sadašnjim uvjetima.

Identificiranim i procijenjenim rizicima kapaciteti za reagiranje  u otklanjanju prihvatljivih posljedica velikih nesreća za život, gospodarstvo i društvenu stabilnost i politiku  temeljit će se na kapacitetima redovnih i namjenski ustrojenih stručnih službi i organizacija, kao i kapacitetima pravnih osoba u sustavu civilne zaštite na području grada Osijeka sa osnovnim osloncem na pravne osobe u vlasništvu i suvlasništvu Grada Osijeka.

Procjenom rizika je prepoznato da je takav način budućeg vođenja politike smanjenja rizika i odgovaranja na rizike ukupno racionalniji, ustroj stručniji i jednostavniji, vremenski praktičniji i financijski prihvatljiviji.

2.6.2.  Povjerenici i zamjenici povjerenika civilne zaštite

Povjerenici civilne zaštite i njihovi zamjenici  imenovani su Rješenjem  o imenovanju povjerenika i zamjenika povjerenika civilne zaštite  za područje grada Osijeka (Službeni glasnik Grada Osijeka br. 3/20). Navedeni akt potrebno je u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.

2.7. Koordinatori na lokaciji

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.
2.8. Pravne osobe u sustavu civilne zaštite

Pravne osobe od interesa za sustav civilne zaštite određene su Odlukom o određivanju pravnih osoba od interesa za sustav civilne zaštite Grada Osijeka (Službeni glasnik Grada Osijeka br. 12A/16, 18/18 i 2/20).

2.8.1. VODOVOD-OSIJEK d.o.o., Osijek 

Pravna osoba koja se bavi djelatnošću javne vodoopskrbe na području grada Osijeka, Vodovod-Osijek d.o.o., nadležna je za hidrantsku mrežu za gašenje požara. Vodovod Osijek d.o.o. održava ukupno 3033 hidranta. Duž vodoopskrbne mreže na području grada Osijeka raspoređen je 2241 hidrant, od toga je 1381 nadzemnih i 860 podzemnih hidranata. Broj i vrsta hidranata za pojedina naselja na području grada Osijeka prikazan je u tablici 1.
Tablica 1.
	R.br.
	Naselje
	Broj hidranata
	NH
	PH

	1. 
	Brijest
	32
	14
	18

	2. 
	Briješće
	49
	24
	25

	3. 
	Josipovac
	139
	55
	84

	4. 
	Klisa
	35
	35
	0

	5. 
	Livana
	32
	12
	20

	6. 
	Osijek
	1593
	1008
	585

	7. 
	Podravlje
	14
	6
	8

	8. 
	Sarvaš
	86
	53
	33

	9. 
	Tenja
	261
	174
	87

	10. 
	Tvrđavica
	16
	5
	11

	11. 
	Višnjevac
	142
	49
	93

	
	Ukupno
	2241
	1381
	60


Tijekom 2024. godine vršeno je proljetno i jesensko ispiranje vodoopskrbne mreže. Tijekom ispiranja utvrđuju se nedostaci na podzemnim i nadzemnim hidrantima, koji se nakon ispiranja sustavno otklanjaju. Podaci o svakom hidrantu unose se u bazu podataka, čime se omogućava konstantno  praćenje ispravnosti hidrantske mreže kroz ažuriranje promjena vezanih za utvrđivanje i otklanjanje kvarova. Djelatnici RJ Vodoopskrbna mreža svakodnevno prate i očitavaju tlakove u vodoopskrbnom sustavu pomoću nadzorno-upravljačkog sustava (NUS čvorova) u dnevnom i noćnom režimu, kako bi potvrdili postojanost neophodnog tlaka u hidrantskoj mreži. 

Na području grada Osijeka je u 2024. godini, izvršeno i redovno godišnje ispitivanje hidranata na tlak i protočne količine od strane akreditiranog tijela te je  ishođeno Uvjerenje o ispravnosti hidrantske mreže. Ispitivanje je izvršeno u svrhu osiguravanja neophodnih uvjeta reguliranih Pravilnikom o provjeri ispravnosti stabilnih sustava zaštite od požara i Pravilnikom o hidrantskoj mreži za gašenje požara. Redovno godišnje ispitivanje hidranata na tlak i protočne količine te ishođenje Uvjerenja o ispravnosti hidrantske mreže izvršeno je za svako naselje kojem tvrtka Vodovod-Osijeka d.o.o. isporučuje pitku vodu.

Udaljenost dva susjedna hidranta na dijelovima gdje su ugrađeni usklađena je s važećim propisima.

Aktivnosti u osiguranju ostalih mjera u sustavu civilne zaštite

Sukladno zakonskim obvezama te odlukama Grada Osijeka, Vodovod Osijek stekao je pravni status operativne snage sustava civilne zaštite Grada Osijeka te je kao takav dužan sudjelovati s ljudskim snagama i materijalno-tehničkim kapacitetima u provedbi mjera i aktivnosti u sustavu civilne zaštite.

U skladu s navedenim, u slučaju ugrožavanja područja Grada Osijeka prirodnim ili tehničko-tehnološkim ugrozama, Vodovod Osijek, Sektor tehničkih poslova spreman je reagirati bez odgode te izvršavati povjerene zadaće sa svim dostupnim ljudskim i tehničkim resursima.
2.8.2. UNIKOM d.o.o., Osijek

Na odlagalištu otpada Lončarica Velika primjenjuju sve odredbe Pravilnika o odlagalištima otpada, kao i drugi propisi kojima se regulira zaštita na radu i zaštita od požara.

Odlagalište je ograđeno uz 24-satno dežurstvo. Odlagalište se redovno zatrpava slojevima zemlje, redovno se vrši monitoring i mjerenje plinova od za to ovlaštene ustanove te su svi parametri ispod dopuštene granice. Zadnji nadzor od strane inspektora zaštite od požara, eksploziva i oružja Službe inspekcijskih poslova PU CZ Osijek izvršen je 11. rujna 2024. godine kojim je utvrđeno da se poštuju svi propisi iz područja zaštite od požara.

Na odlagalištu se nalaze strojevi: bager Caterpillar 320CLN Hammer, kompaktor Landfill-Tana G-290 i buldožer Liebherr PR 734 LGP.
3. ELEMENTARNE NEPOGODE NA PODRUČJU GRADA OSIJEKA

Nisu proglašene elementarne nepogode za područje grada Osijeka.

4.  FINANCIRANJE SUSTAVA ZAŠTITE I SPAŠAVANJA NA PODRUČJU GRADA OSIJEKA
Iz Proračuna Grada Osijeka za 2024. godinu po pozicijama koje su od interesa za sustav civilne zaštite i u provođenju aktivnosti pravnih osoba, službi i udruga koje se u okviru svoje djelatnosti bave određenim vidovima civilne zaštite izdvojena su financijska sredstva koja će biti prikazana u Godišnjem izvještaju o izvršenju Proračuna Grada Osijeka u 2024.

5. PREVENTIVNE AKTIVNOSTI NA PODRUČJU GRADA OSIJEKA
Edukacija građana 

Djelatnici Područnog ureda civilne zaštite Osijek u suradnji s Gradom Osijekom održali su 26. siječnja 2024. edukaciju građana o sustavu civilne zaštite.

Cilj edukacije građana je educiranje o uzrocima i vrstama opasnosti koje mogu izazvati veliku nesreću ili katastrofu, s posebnim naglaskom na opasnosti u mjestu u kojem žive i rade sukladno Procjeni rizika.
Nadalje, cilj je educiranja o tome kako se pripremiti za slučaj opasnosti, kako prepoznati ili dobiti informaciju o opasnosti, što i kako činiti u slučaju prijetnje od nastanka opasnosti, tijekom trajanja opasnosti te nakon prestanka opasnosti, kako i koje mjere osobne i uzajamne zaštite provoditi, koje postupke samopomoći i uzajamne pomoći provoditi i na koji način te od koga i kako zatražiti pomoć.
Djelatnici Područnog ureda civilne zaštite Osijek 25.11.2024. održali su radni sastanak za pripreme u nepovoljnim vremenske uvjete u zimskoj sezoni 2024./25..

6. ZAKLJUČNO

Operativne snage i pravne osobe u sustavu civilne zaštite Grada Osijeka pravodobno su i učinkovito odgovarale na sve zadaće koje su im stavljene u nadležnost sukladno njihovim djelatnostima i operativnoj spremnosti.

